**Sloveniya poçtu** (slovak. Slovenská pošta) — Slovakiyada poçtun çatdırılmasına cavabdeh olan Slovakiya dövlət poçt şirkəti. 1 yanvar 1993-cü ildə Slovakiya suverenliyini və müstəqilliyini elan etdikdən sonra təsis edilmişdir. 1 oktyabr 2004-cü il tarixində açıq ictimai məhdud məsuliyyətli cəmiyyətə çevrilərək tamamilə dövlət nəzarəti altına keçmişdir. Şirkət Slovakiya Nəqliyyat, Tikinti və Regional İnkişaf Nazirliyi tərəfindən idarə olunur.

Slovenská pošta ölkənin hər tərəfində 1566 filiala sahibdir. Üstəlik ölkənin ən böyük poçt şirkətləri arasında 3-cü yeri tutur. Poçt çatdırılma ilə yanaşı poçt markaları istehsalı ilə məşğul olan şirkət, öz muzeyinə sahibdir. Şirkətin baş ofisi Banska-Bistritsada yerləşir.

Tarixi
------

Slovenská pošta 1 yanvar 1993-cü ildə poçt və telekommunikasiya idarəsinin (Slovakiya Správa pôšt a telekomunikácií) üç hissəyə bölünməsindən sonra təsis edilmişdir: Slovenská pošta, Slovenské telekomunikácie (indiki Slovak Telekom) və Poštovlu novinov. .p. (indi Prvá novinová spoločnosť, a.s.).

20 sentyabr 2004-cü ildə Slovakiya Nəqliyyat, Poçt və Telekommunikasiya Nazirliyinin qərarı ilə açıq bir məhdud məhsuliyyətli cəmiyyətə çevrildi. Qərar 1 oktyabr 2004-cü ildə qüvvəyə minir. 2006-cı ildə Moody's reytinq agentliyi Slovenská pošta-ya 2014-cü ildə təsdiqlənən Aaa-nın ən yüksək kredit reytinqini verir.

2013-cü ildə üç ildə ilk dəfə poçt şöbəsi növbəti il üçün trendi qoruyaraq (vergilərdən əvvəl 4.91 milyon avro qazanc) maliyyə ilini müsbət xalis mənfəət göstəriciləri ilə başa vurur. 2015-ci ildə PPB-də (adını dəyişmiş Poštová poisťovňa, a.s.) 20% pay əldə etməklə sığorta bazarına girir.

İş qiymətləndirilməsi
---------------------

### Mükafatlar

* 2008-ci ildə Slovenská pošta STN EN 9001: 2001 və STN EN ISO 14001: 2005 poçt xidmətləri üçün standartların tələblərinə uyğunluğuna görə Keyfiyyət İdarəetmə və Ətraf Mühitin İdarə Edilməsi Sertifikatını alır. Eyni zamanda insan resursları sahəsində yenilikçi bir layihə üçün HR Gold mükafatının qalibi qazanır.
* 2013-cü ildə Slovenská pošta keyfiyyətə görə "Národná cena Slovenskej republiky" mükafatına layiq görüldü və EFQM standartlarına uyğun olaraq yüksək qiymətləndirildi.
* 2014-cü ildə SOPK Etik İş Mükafatını qazanır.

### Cərimələr

2016-cı ildə Slovenská pošta rəsmi olaraq 12 dəqiqə gözlədikdən sonra müştəri xidməti tələblərinə cavab verməməsinə görə Elektron Rabitə və Poçt Xidmətlərinin Tənzimlənməsi İdarəsi tərəfindən 3500 Avro cərimə edildi. Uğursuzluğun səbəblərindən biri kadr çatışmazlığı idi.

Qalereya
--------

* Ştruvoda Slovenská poštanın №1 filialı;Ştruvoda Slovenská poštanın №1 filialı;
* Preşovdakı filial;Preşovdakı filial;
* Dunayska Stredadakı №1 filialıDunayska Stredadakı №1 filialı
* Bratislavadakı poçt qutusuBratislavadakı poçt qutusu
* Slovenská poštanın xidməti maşınıSlovenská poštanın xidməti maşını

İstinadlar
----------

1. ↑  "Slovenská pošta - Subject of activity" (ingilis). Slovenská pošta. 2017-08-16 tarixində arxivləşdirilib. İstifadə tarixi: 2017-08-15.
2. ↑  *Daniela Krajanová.* "Na pošte sa nemá čakať viac než 12 minút, pošta za to už dostala pokutu" (slovak). Bratislava: Denník N. 2018-01-29. 2018-02-02 tarixində arxivləşdirilib. İstifadə tarixi: 2018-02-01.